বিল এডরিচ

উইলিয়াম জন বিল এডরিচ, (; জন্ম: ২৬ মার্চ, ১৯১৬ - মৃত্যু: ২৪ এপ্রিল, ১৯৮৬) নরফোকের লিংউড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯৩০-এর দশকের শেষদিক থেকে শুরু করে ১৯৫০-এর দশকের মাঝামাঝি সময়কাল পর্যন্ত ইংল্যান্ডের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর কাউন্টি ক্রিকেটে ১৯৩৭ থেকে ১৯৫৮ সময়কালে মিডলসেক্সের প্রতিনিধিত্ব করেছেন বিল এডরিচ। এছাড়াও, নরফোক, এমসিসি, মাইনর কাউন্টিজের সদস্য ছিলেন তিনি। দলে তিনি মূলতঃ আক্রমণধর্মী ডানহাতি ব্যাটসম্যান ছিলেন। পাশাপাশি ডানহাতে অফ-ব্রেক ও ডানহাতে ফাস্ট-মিডিয়াম বোলিং করতেন।
১৯৩৪ থেকে ১৯৫৮ সাল পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি ১৯৩৮-৩৯ মৌসুমে এমসিসি দলের সদস্যরূপে দক্ষিণ আফ্রিকা, ১৯৪৬-৪৭ ও ১৯৫৪-৫৫ মৌসুমে অস্ট্রেলিয়া ও নিউজিল্যান্ড গমন করেন।
মাইনর কাউন্টিজে নরফোকের পক্ষে ১৬ বছর বয়সে প্রথম খেলেন। ১৯৩৭ সালে মিডলসেক্সের পক্ষে খেলার যোগ্যতা অর্জন করেন। প্রথম মৌসুমেই দুই সহস্রাধিক রান তুলে তার প্রতিভার কথা জানান দেন। ১৯৩৮ সালে মে মাস শেষ হবার পূর্বেই ১,০০০ রান তুলেন। ঐ বছরই ৩৯ টেস্ট খেলোয়াড়ী জীবনের প্রথম টেস্টে অংশ নেন।
১০ জুন, ১৯৩৮ তারিখে অস্ট্রেলিয়ার বিপক্ষে তার টেস্ট অভিষেক ঘটে। কিন্তু তেমন সফলতা পাননি তিনি। ১৯৩৮-৩৯ মৌসুমের পূর্বে তেমন কিছু টেস্টে অর্জন করতে পারেননি। তবে, ডারবানে শেষবারের মতো দক্ষিণ আফ্রিকার বিপক্ষে অসীম সময়ের টেস্টে দূর্দান্ত ক্রীড়ানৈপুণ্য প্রদর্শন করেন। তার ২১৯ রানের কল্যাণে ইংল্যান্ড ৬৫৪/৫ তুলে। কিন্তু জাহাজে চড়ে দেশে ফেরার তাগাদায় সফরকারী দলকে টেস্ট ড্র রাখতে হয়। অবশেষে টেস্ট খেলায় সফলতা লাভের পরও ১৯৩৯ সালে ওয়েস্ট ইন্ডিজের বিপক্ষে অনুষ্ঠিত সিরিজে তাকে দল থেকে বাইরে রাখা হয়েছিল।
যুদ্ধ ছড়িয়ে পড়লে এডরিচ রয়্যাল এয়ার ফোর্সে যোগ দেন। এ সময় তিনি স্কোয়াড্রন লিডার পদে ছিলেন। আরএএফ বোম্বার কমান্ডের পাইলট হিসেবে অভিযান পরিচালনা করেন। ১২ আগস্ট, ১৯৪১ তারিখে দিবালোকে নিচের স্তরে বিপজ্জ্বনক অভিযানে অংশগ্রহণ করেন। ব্রিস্টল ব্লেনহেইমের [[বোমা|বোমাগুলো]] কোলনের বিদ্যুৎকেন্দ্রগুলোয় আঘাত হানে। এ প্রসঙ্গে [[দ্য ডেইলি টেলিগ্রাফ|ডেইলি টেলিগ্রাফ]] মন্তব্য করে যে, আরএএফ সর্বাপেক্ষা বিপজ্জ্বনক অভিযানে নামে। ৫৪টি ব্লেনহেইমকে প্রেরণ করা হলেও বারোটি ভূপাতিত হয়েছিল। [[যুদ্ধ|যুদ্ধের]] এ পর্যায়ে তিনি ডিএফসি পদবীতে ভূষিত হন।
দ্বিতীয় বিশ্বযুদ্ধ শেষ হলে ক্রিকেটের প্রচলন শুরু হয় ও তিনি দ্রুত ইংল্যান্ড দলের নিয়মিত সদস্যে পরিণত হন। [[ব্যাটিং অর্ডার|৩ নম্বরে]] [[ব্যাটিং (ক্রিকেট)|ব্যাটিংয়ে]] নামতেন। কখনোবা [[বোলিং (ক্রিকেট)|বোলিং]] আক্রমণে নেতৃত্ব দিতেন। [[Australian cricket team in Australia in 1946-47|১৯৪৬-৪৭]] মৌসুমের [[1946-47 Ashes series|অ্যাশেজ সিরিজে]] অস্ট্রেলিয়ার বিপক্ষে মনোরম [[শতক (ক্রিকেট)|সেঞ্চুরি]] করেন। ১৯৪৭ সালে দক্ষিণ আফ্রিকার বিপক্ষে করেন দুইটি, ১৯৪৮ সালে অস্ট্রেলিয়ার বিপক্ষে আরও একটিসহ ১৯৪৯ সালে [[নিউজিল্যান্ড জাতীয় ক্রিকেট দল|নিউজিল্যান্ডের]] বিপক্ষে একট সেঞ্চুরি করেন। নিজের নিরাপত্তার কথা না ভেবে [[ফাস্ট বোলিং|ফাস্ট বলগুলোকে]] হুক করতেন। ১৯৪৬-৪৭ মৌসুমে ও [[১৯৪৮ অ্যাশেজ সিরিজ|১৯৪৮]] সালে [[রে লিন্ডওয়াল|লিন্ডওয়াল]] ও [[কিথ মিলার|মিলারের]] [[Umpiring in the 1946–47 Ashes series#Hostile Bowling|বাউন্সারগুলোকে]] অবলীলায় মোকাবেলা করেছেন।
যুদ্ধোত্তর বছরগুলোয় এডরিচের স্বর্ণযুগ ছিল। ১৯৪৭ সালে [[টম হেওয়ার্ড|টম হেওয়ার্ডের]] রেকর্ড ভঙ্গ করেন। ঐ মৌসুমে তিনি ৩,৫৩৯ রান তুলেন। কেবলমাত্র ডেনিস কম্পটন তার চেয়ে বেশি ৩,৮১৬ রান পেয়েছেন। ইংরেজ ক্রিকেট মৌসুমে কম্পটন ও এডরিচই সর্বোচ্চ রান তুলতে পেরেছিলেন। রানের পাশাপাশি একই মৌসুমে তিনি ৬৭ [[উইকেট]] দখল করেন।
[[Image:Bill Edrich graph.png|right|thumb|350px|বিল এডরিচের টেস্ট খেলোয়াড়ী জীবনের ব্যাটিং লেখচিত্র।]]
[[English cricket team in Australia in 1954–55|১৯৫৪-৫৫]] মৌসুমের [[দি অ্যাশেজ|অ্যাশেজ সিরিজ]] পর্যন্ত এডরিচের খেলোয়াড়ী জীবন চলমান ছিল। [[অ্যাডিলেড|অ্যাডিলেডে]] ইংল্যান্ড সিরিজ অক্ষত রাখতে সমর্থ হলে, দল ৫৬ বোতল শ্যাম্পেন খরচ করে ও এডরিচের জীবনের মঙ্গল কামনায় গ্লেনেলগের পায়ার হোটেলের লাউঞ্জের মার্বেল পাথরে নির্মিত পিলারে আরোহণ করে ‘জিঞ্জার’ গান গায়। তবে, ১৯৫০ সালের পর থেকে দলে অনিয়মিত হয়ে পড়েন। ওয়েস্ট ইন্ডিজের বিখ্যাত স্পিনারদ্বয় [[সনি রামাদিন]] ও [[আল্ফ ভ্যালেন্টাইন|আল্ফ ভ্যালেন্টাইনের]] বোলিংয়ের সমুচিত জবাব দিতে সক্ষম হন। ৩৯ টেস্টে অংশ নিয়ে ২,৪৪০ রান সংগ্রহ করেন। ডারবানে ব্যক্তিগত সর্বোচ্চ টেস্ট রান করেন অপরাজিত ২১৯*।
১৯৩৪ থেকে ১৯৫৮ সময়কালে ৫৭১টি [[প্রথম-শ্রেণীর ক্রিকেট|প্রথম-শ্রেণীর খেলায়]] অংশ নেন তিনি। ৩৬,৯৮৫ রান তুলেন। তন্মধ্যে, ব্যক্তিগত সর্বোচ্চ করেন অপরাজিত ২৬৭*। মোট রান সংগ্রহের ক্ষেত্রে সর্বকালের সেরাদের তালিকায় তার অবস্থান ২৯তম। দ্বিতীয় বিশ্বযুদ্ধের পূর্বেই পেশাদারী খেলায় নাম লেখান। এরপর শৌখিন খেলোয়াড়ের দিকে ধাবিত হন। ১৯৫১ ও ১৯৫২ সালে কম্পটনের সাথে যৌথভাবে মিডলসেক্সের অধিনায়কের দায়িত্ব পালন করেন। এরপর ১৯৫৩ থেকে ১৯৫৭ সাল পর্যন্ত একাকী এ দায়িত্ব পালনে অগ্রসর হন।
মিডলসেক্স থেকে অবসর নেয়ার পর নরফোকে ফিরে যান ও ৫৬ বছর বয়স পর্যন্ত মাইনর কাউন্টি ক্রিকেটে অংশ নেন। এছাড়াও ১৯৭১ সালে কাউন্টি দলের [[অধিনায়ক (ক্রিকেট)|অধিনায়কের]] দায়িত্বে ছিলেন।
এমসিসি কর্তৃপক্ষ তার ও [[ডেনিস কম্পটন|ডেনিস কম্পটনের]] সম্মানার্থে [[লর্ডস ক্রিকেট গ্রাউন্ড|লর্ডস ক্রিকেট গ্রাউন্ডের]] নার্সারি প্রান্তের জোড়া স্ট্যান্ডের নামকরণ করে। ১৯৪০ সালে উইজডেন কর্তৃক [[উইজডেন বর্ষসেরা ক্রিকেটার|বর্ষসেরা ক্রিকেটার]] মনোনীত হন।
[[Brian Edrich|ব্রায়ান এডরিচ]], [[Eric Edrich|এরিক এডরিচ]], [[Geoff Edrich|জিওফ এডরিচ]] ভ্রাতৃত্রয়; কাকাতো ভাই [[জন এডরিচ|জেএইচ এডরিচ]] এবং নিজ সন্তান জেডব্লিউ এডরিচ প্রত্যেকেই প্রথম-শ্রেণীর ক্রিকেট খেলায় দক্ষ ছিলেন। নরফোকের স্থানীয় খেলাগুলোয় প্রথম একাদশে একত্রে খেলতেন। এডরিচ [[নরউইচ সিটি ফুটবল ক্লাব|নরউইচ সিটি]] ও [[টটেনহ্যাম হটস্পার ফুটবল ক্লাব|টটেনহাম হটসপারের]] পক্ষে ১৯৩০-এর দশকে শোখিন ফুটবলার হিসেবে অংশগ্রহণ করতেন।
ব্যক্তিগত জীবনে পাঁচবার বৈবাহিক বন্ধনে আবদ্ধ হন। জেসপার ও [[Justin Edrich|জাস্টিন]] নামীয় দুই পুত্র ছিল। ২৪ এপ্রিল, ১৯৮৬ তারিখে বাকিংহামশায়ারের চেশামে ৭০ বছর বয়সে তার দেহাবসান ঘটে।
[[বিষয়শ্রেণী:১৯১৬-এ জন্ম]]
[[বিষয়শ্রেণী:১৯৮৬-এ মৃত্যু]]
[[বিষয়শ্রেণী:৩০ ঊর্ধ্ব বনাম ৩০ নিম্ন দলের ক্রিকেটার]]
[[বিষয়শ্রেণী:উইজডেন বর্ষসেরা ক্রিকেটার]]
[[বিষয়শ্রেণী:এডরিচ পরিবার]]
[[বিষয়শ্রেণী:চেশামের ব্যক্তি]]
[[বিষয়শ্রেণী:ইংরেজ ক্রিকেটার]]
[[বিষয়শ্রেণী:ইংল্যান্ডের টেস্ট ক্রিকেটার]]
[[বিষয়শ্রেণী:ইংরেজ ফুটবলার]]
[[বিষয়শ্রেণী:জেন্টলম্যানের ক্রিকেটার]]
[[বিষয়শ্রেণী:জেন্টলম্যান অব ইংল্যান্ডের ক্রিকেটার]]
[[বিষয়শ্রেণী:নরফোকের ক্রিকেটার]]
[[বিষয়শ্রেণী:নরফোকের ক্রীড়াব্যক্তিত্ব]]
[[বিষয়শ্রেণী:নর্থ ভার্সাস সাউথের ক্রিকেটার]]
[[বিষয়শ্রেণী:প্লেয়ার্সের ক্রিকেটার]]
[[বিষয়শ্রেণী:মিডলসেক্সের ক্রিকেটার]]
[[বিষয়শ্রেণী:মিডলসেক্স ক্রিকেট অধিনায়ক]]
[[বিষয়শ্রেণী:মেরিলেবোন ক্রিকেট ক্লাবের ক্রিকেটার]]
[[বিষয়শ্রেণী:মাইনর কাউন্টিজের ক্রিকেটার]]
[[বিষয়শ্রেণী:রয়্যাল এয়ার ফোর্সের ক্রিকেটার]]
[[বিষয়শ্রেণী:রাজকীয় বিমান বাহিনী কর্মকর্তা]]
[[বিষয়শ্রেণী:লিংউড ও বার্লিংহামের ব্যক্তি]]
[[বিষয়শ্রেণী:এল. এইচ. টেনিসন একাদশের ক্রিকেটার]]
[[বিষয়শ্রেণী:চেলমজফর্ড সিটি ফুটবল ক্লাবের খেলোয়াড়]]
[[বিষয়শ্রেণী:নর্থফ্লিট ইউনাইটেড ফুটবল ক্লাবের খেলোয়াড়]]
[[বিষয়শ্রেণী:নরিচ সিটি ফুটবল ক্লাবের খেলোয়াড়]]
[[বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড়]]
[[বিষয়শ্রেণী:১৯১৯ থেকে ১৯৪৫ সময়কালীন ইংরেজ ক্রিকেটার]]
[[বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার]]
[[বিষয়শ্রেণী:টি. এন. পিয়ার্স একাদশের ক্রিকেটার]]
[[বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর পাইলট]]